Ordem e Progresso

Ordem e Progresso (en galego: Orde e Progreso) é o lema nacional da República Federativa do Brasil dende o momento da súa formación.

 Orixe 
O lema está inspirado por un lema do filósofo francés Auguste Comte. Ten a súa orixe nalgunhas persoas pertencentes ao movemento que depuxo a Monarquía e proclamou a República no Brasil, seguidores dos ideais de Comte.

 Significado 
O lema é a forma abreviada dun adaxio do positivista Auguste Comte: "O Amor por principio e a Orde por base; o Progreso por fin" (en francés: L'amour pour principe et l'ordre pour base; le progrès pour but.). O seu significado ten que ver coa realización dos ideais republicanos: a busca de condicións sociais básicas (respecto aos seres humanos, salarios dignos etc.) e a melloría do país (en termos materiais, intelectuais e, principalmente, morais).

A expresión é utilizada como lema na bandeira do Brasil, idealizada por Raimundo Teixeira Mendes e pintada por primeira vez polo artista Décio Villares.

 Notas 

 Véxase tamén 
 Outros artigos 
 Bandeira do Brasil
 Escudo do Brasil

 Ligazóns externas 
 BRAZIL: Order and Progress, Ronald Hilton, World Association of International Studies Forum Q&A

Categoría:Símbolos do Brasil
Categoría:Lemas nacionais